கேள்வி: லீலாவதி - அரசியல் வாழ்க்கை குறித்து விரிவாக சொல்லுங்கள்.
பதில்: ஜனநாயக வாலிபர் சங்கத்தின் செயலூக்கமுள்ள குப்புசாமி, தனது மனைவி லீலாவதிக்கு படிப்படியாக அரசியல் உணர்வு ஏற்படுத்தினார். 1987 ஆம் ஆண்டில் மார்க்சிஸ்ட் கம்யூனிஸ்ட் கட்சியின் உறுப்பினரானார். ஜனநாயக வாலிபர் சங்கத்தின் மாவட்டக்குழு உறுப்பினராகவும், பின்னர் மாநிலக்குழு உறுப்பினராகவும் தேர்ந்தெடுக்கப்பட்டார். மாதர் சங்கக் கைநெசவுத் தொழிலாளர் சம்மேளன மாநில துணைத் தலைவரானார்; மாவட்டப் பொருளாளரானார்; மாநிலக்குழு உறுப்பினரானார். பின்னர் மார்க்சிஸ்ட் கம்யூனிஸ்ட் கட்சியின் மாவட்டக் குழு உறுப்பினரானார். மாமன்ற உறுப்பினர் 1996 ஆம் ஆண்டில் நடைபெற்ற தமிழக உள்ளாட்சி தேர்தலின் போதுதான் முதன்முறையாக பெண்களுக்கென்று மூன்றில் ஒரு பகுதி தொகுதிகள் ஒதுக்கப்பட்டன. இதன்படி மதுரை மாநகராட்சிக்கான 72 வட்டங்களில் 24 வட்டங்கள் பெண்களுக்கென்று நிச்சயிக்கப்பட்டன. வில்லாபுரமும் இத்தகைய வட்டங்களில் ஒன்று. இதில் மார்க்சிஸ்ட் கம்யூனிஸ்ட் கட்சியின் சார்பாக போட்டியிட்டு வில்லாபுரம் பகுதியின் 59 ஆவது வட்ட மாமன்ற உறுப்பினராக செயலாற்றி வந்தார். இறப்பு தனது வார்டில், (வில்லாபுரம்) மாநகராட்சிக் குடிநீர் வசதிக்குத் தடையாக இருந்த சமூக விரோதிகள், செயற்கையாக மாநகராட்சி குடிநீர்த் தட்டுப்பாடு ஏற்படுத்திவிட்டு, பின்பு ஆழ்துளை கிணற்று (Borewell) நீரை லாரிகள் மூலம் வில்லாபுரம் பகுதியில் விற்பனை செய்தனர். இதனை தட்டிக் கேட்ட காரணத்தால், லீலாவதி, 23 , ஏப்ரல் 1997 அன்று பட்டப்பகலில் வில்லாபுரம் கடைத் தெருவில் வெட்டிக் கொல்லப்பட்டார்.http://hindu.com/2003/04/01/stories/2003040104610400.htm Life term upheld in Leelavathi case சுமார் 10 கி.மீ. தூரம் கடந்து இரவு ஏழு மணியளவில் மூலக்கரை இடுகாட்டிற்கு கொண்டுவரப்பட்ட லீலாவதியின் உடலுக்கு அப்போதைய மார்க்சிஸ்ட் கம்யூனிஸ்ட் கட்சியின் மதுரை மாநகர் மாவட்ட செயலாளர் பி. மோகன் தீ மூட்டினார். முதலமை‌ச்ச‌ர் மு. கருணாநிதி தலைமையிலான ஆட்சியில், மாநில அரசின் அதிகாரத்தைப் பயன்படுத்திச் சிறையில் இருந்த லீலாவதி கொலைக் குற்றவாளிகளில் மூன்று பேர் விடுதலை செய்யப்பட்டனர்.http://tamil.webdunia.com/newsworld/news/tnnews/0809/16/1080916008_1.htm 2015 இல் ஜெ. ஜெயலலிதா ஆட்சியில் நன்னடத்தை விதிகளை மீறினார் என ஒரு குற்றவாளியான நல்லமருது மீண்டும் கைதாகிச் சிறையில் அடைக்கப்பட்டார்.
கேள்வி: லீலாவதி - கொலைக்கான காரணம் என்பது என்ன?
பதில்: மதுரை மாநகராட்சியின் 59-வது வட்ட கவுன்சிலர் பதவிக்கு, அப்பகுதியின் பலம் வாய்ந்த தி.மு.க பிரமுகரான கே. முத்துராமலிங்கம் என்பவர் தனது தம்பி மனைவியை நிறுத்தினார். ஆனால், அவரை எதிர்த்துப் போட்டியிட்ட மார்க்சிஸ்ட் கம்யூனிஸ்ட் கட்சியின் எளிய நெசவாளர் குடும்பத்தைச் சேர்ந்த லீலாவதி வெற்றி பெற்றார். முத்துராமலிங்கம் தரப்பினர் அப்பகுதியில் நடத்தி வந்த சட்டவிரோத 'தண்ணீர் வியாபாரம்' மற்றும் லாரி தண்ணீர் கொள்ளையை லீலாவதி தடுத்து நிறுத்தினார். பொதுமக்களுக்குக் குழாய் மூலம் இலவசக் குடிநீர் வழங்க ஏற்பாடு செய்தார். குழாய் நீர் விநியோகத்தின் முறையான திறப்பு விழா நடக்க இரண்டு நாட்கள் மட்டுமே இருந்த நிலையில், 1997 ஏப்ரல் 23 அன்று காலை, மதுரை வில்லாபுரம் கடைவீதியில் கணவருடன் சென்றுகொண்டிருந்த லீலாவதியை ஒரு கும்பல் கொடூரமான முறையில் வெட்டிப் படுகொலை செய்தது.